9. การจัดการ

9.1 โครงสร้างการจัดการ

-   แผนผังองค์กร

[]

-   การจัดการ

โครงสร้างการจัดการ ณ วันที่ 10 มีนาคม 2552 ประกอบด้วยคณะกรรมการ จำนวน 2 ชุด ได้แก่
คณะกรรมการบริษัท และคณะกรรมการตรวจสอบ รายละเอียดดังนี้

ก. คณะกรรมการบริษัท ประกอบด้วย กรรมการจำนวน 11 ท่าน คือ

  ---- ------------------------ -----------------------------------------
  1    นายพิทยาพล นาถธราดล       ประธานกรรมการ

  2    นายสุทธิศักดิ์ โล่ห์สวัสดิ์        ประธานเจ้าหน้าที่บริหาร, กรรมการ

  3    นายมานะ เสถบุตร           กรรมการผู้จัดการ

  4    นางสาววัชรี อรรณพเพ็ชร      กรรมการ

  5    นายชำนิ จันทร์ฉาย           กรรมการ

  6    นายวิสูต กัจฉมาภรณ์          กรรมการ

  7    นายศิริวัฒน์ อนันต์คูศรี         กรรมการ

  8    นายคิม ฮวาน คยูน           กรรมการ

  9    นายวิเชียร มานะพงศ์พันธ์      ประธานกรรมการตรวจสอบและกรรมการอิสระ

  10   นายสรรชัย ติลกานนท์         กรรมการตรวจสอบและกรรมการอิสระ

  11   นายสุวัฒน์ สิทธิมงคล          กรรมการตรวจสอบและกรรมการอิสระ

       นางสาวโสฬสญา จีบสุวรรณ     เลขานุการบริษัท และเลขานุการคณะกรรมการบริษัท
  ---- ------------------------ -----------------------------------------

หมายเหตุ

- นายวิสูต กัจฉมาภรณ์ แต่งตั้งเมื่อวันที่ 28 สิงหาคม 2551 แทนนายสะอาด กำลัง

- นายศิริวัฒน์ อนันต์คูศรี แต่งตั้งเมื่อวันที่ 28 สิงหาคม 2551 แทนนางชุติมา จุลกรังคะ

- นายสุวัฒน์ สิทธิมงคล แต่งตั้งเมื่อวันที่ 19 กุมภาพันธ์ 2552 แทนนายธีรวัจน์ จงทวีผล

กรรมการผู้มีอำนาจลงนามผูกพันบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นายสุทธิศักดิ์ โล่ห์สวัสดิ์
หรือนายมานะ เสถบุตร หรือ นางสาววัชรี อรรณพเพ็ชร
สองในสามท่านลงลายมือชื่อร่วมกันพร้อมประทับตราสำคัญของบริษัท

ขอบเขต อำนาจ หน้าที่ และความรับผิดชอบของคณะกรรมการบริษัท

คณะกรรมการบริษัทฯ มีหน้าที่ปฎิบัติให้เป็นไปตามวัตถุประสงค์ กฎหมายที่เกี่ยวข้อง
ข้อบังคับของบริษัท และพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
ตลอดจนมติที่ประชุมผู้ถือหุ้น ด้วยความซื่อสัตย์ โดยคำนึงถึงประโยชน์ของผู้มีส่วนได้เสีย และผู้ถือหุ้น
เป็นสำคัญ

1.  จัดให้มีการประชุมผู้ถือหุ้นสามัญประจำปีภายใน 4 เดือน
    นับแต่วันสิ้นสุดรอบระยะเวลาบัญชีของบริษัท

2.  กำหนดเป้าหมาย แนวทาง นโยบาย แผนงานการขาย และงบประมาณของบริษัท
    ควบคุมการบริหารจัดการ
    เว้นแต่ในเรื่องที่คณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ อันได้แก่
    เรื่องที่กฎหมายกำหนดให้ต้องได้รับอนุมัติจากที่ประชุมผู้ถือหุ้น เช่น

    1.  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

    2.  การซื้อหรือรับโอนกิจการของบริษัทมหาชนอื่นหรือบริษัทเอกชนมาเป็นของบริษัท

    3.  การทำ แก้ไข
        หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
        การมอบหมายให้บุคคลอื่นเข้าจัดการธุรกิจของบริษัท
        หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

    4.  การแก้ไขเพิ่มเติมหนังสือบริคณห์สนธิ หรือข้อบังคับของบริษัท

    5.  การเพิ่มทุน และการลดทุน

    6.  การออกหุ้นกู้

    7.  การควบบริษัท หรือการเลิกบริษัท

3.  จัดให้มีการประชุมอย่างน้อย สามเดือนต่อครั้ง
    การวินิจฉัยชี้ขาดของที่ประชุมคณะกรรมการบริษัทให้ถือเสียงข้างมาก
    กรรมการซึ่งมีส่วนได้เสียในเรื่องใดเรื่องหนึ่งไม่มีสิทธิออกเสียงลงคะแนนในเรื่องนั้น

4.  กรรมการต้องแจ้งให้บริษัททราบโดยไม่ชักช้า
    หากมีส่วนได้เสียในสัญญาที่บริษัททำขึ้นไม่ว่าโดยตรง หรือโดยอ้อม หรือถือหุ้น
    หุ้นกู้เพิ่มขึ้นหรือลดลงในบริษัท หรือบริษัทในเครือ

5.  กรรมการจะต้องไม่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
    หรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
    หรือเข้าเป็นกรรมการในบริษัทเอกชนหรือบริษัทมหาชนอื่น
    ซึ่งประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

6.  คณะกรรมการมีอำนาจที่จะขาย หรือจำนอง อสังหาริมทรัพย์ใด ๆ
    ของบริษัทหรือให้เช่าอสังหาริมทรัพย์ใด ๆ ของบริษัทเกินกว่า 3 ปีขึ้นไป หรือให้
    หรือประนีประนอมยอมความ หรือยื่นฟ้องต่อศาล หรือมอบข้อพิพาทใด ๆ
    ให้อนุญาโตตุลาการชี้ขาด

ข. คณะกรรมการตรวจสอบ ประกอบด้วย กรรมการจำนวน 3 ท่าน คือ

  ---- --------------------------- --------------------------------------
  1    นายวิเชียร มานะพงศ์พันธ์         ประธานกรรมการตรวจสอบและกรรมการอิสระ

  2    นายสรรชัย ติลกานนท์            กรรมการตรวจสอบและกรรมการอิสระ

  3    นายสุวัฒน์ สิทธิมงคล             กรรมการตรวจสอบและกรรมการอิสระ

       นางสาวโสฬสญา จีบสุวรรณ        เลขานุการคณะกรรมการกรรมการอิสระ
  ---- --------------------------- --------------------------------------

โดยกรรมการตรวจสอบลำดับที่ 1 และ 2
มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน

หมายเหตุ

- นายธีรวัจน์ จงทวีผล กรรมการตรวจสอบ (ลาออกเมื่อวันที่ 25 พฤศจิกายน 2551)

- นายสุวัฒน์ สิทธิมงคล กรรมการตรวจสอบ (แต่งตั้งเมื่อวันที่ 19 กุมภาพันธ์ 2552)

คณะกรรมการบริษัทได้มีมติรับรองกฎบัตรคณะกรรมการตรวจสอบ บริษัท อะโกร อินดัสเตรียล
แมชชีนเนอรี่ จำกัด (มหาชน) คณะกรรมการตรวจสอบ และกำหนดมีขอบเขต หน้าที่
และความรับผิดชอบของคณะกรรมการตรวจสอบต่อคณะกรรมการบริษัทฯ โดยมีรายละเอียด ดังนี้

กฎบัตรคณะกรรมการตรวจสอบ บริษัท อะโกร อินดัสเตรียล แมชชีนเนอรี่ จำกัด (มหาชน)

1. วัตถุประสงค์

คณะกรรมการตรวจสอบคือคณะกรรมการชุดย่อยของคณะกรรมการบริษัทที่เข้ามาช่วยคณะกรรมการบริษัทให้ปฎิบัติงานมีระบบกำกับดูแลที่ดี
ซึ่งจะก่อให้เกิดประสิทธิผลของรายงานทางการเงิน
ความระมัดระวังในการปฎิบัติหน้าที่ของคณะกรรมการบริษัท
การปฎิบัติตามข้อกำหนดและกฎหมายที่เกี่ยวข้อง การจัดการและการควบคุมความเสี่ยงทางธุรกิจ

2. องค์ประกอบและคุณสมบัติ

องค์ประกอบ

2.1. คณะกรรมการบริษัทเป็นผู้พิจารณาแต่งตั้งคณะกรรมการตรวจสอบอย่างน้อย 1 ใน 3
ของคณะกรรมการบริษัททั้งคณะ และต้องไม่ต่ำกว่า 3 คน
ประกอบด้วยประธานคณะกรรมการตรวจสอบและกรรมการตรวจสอบ
โดยทั้งหมดต้องมีคุณสมบัติเป็นกรรมการที่อิสระและมีคุณสมบัติตามที่ตลาดหลักทรัพย์แห่งประเทศไทยกำหนด

2.2 คณะกรรมการตรวจสอบมีวาระดำรงตำแหน่งคราวละ 2 ปี
นับจากวันที่ลงมติแต่งตั้งของคณะกรรมการบริษัท กรรมการตรวจสอบซึ่งพ้นจากตำแหน่งตามวาระ
อาจได้รับการแต่งตั้งใหม่อีกวาระหนึ่งตามที่คณะกรรมการบริษัทเห็นว่าเหมาะสม

คุณสมบัติ

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทใหญ่ / บริษัทร่วม /
    นิติบุคคลที่อาจมีความขัดแย้ง  ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  ไม่เป็นกรรมการที่มีส่วนร่วมในการบริหารงานในบริษัท บริษัทในเครือ บริษัทร่วมหรือบริษัทที่ เกี่ยวข้อง 
    หรือพนักงาน ลูกจ้าง ที่ปรึกษา ที่รับเงินเดือนประจำ

3.  ไม่มีความสัมพันธ์ทางธุรกิจ ผู้ให้บริการทางวิชาชีพ ผู้สอบบัญชี

4.  เป็นกรรมการที่ไม่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่
    ผู้มีอำนาจควบคุม / บริษัทย่อย ของบริษัท

5.  ประธานกรรมการตรวจสอบ และกรรมการตรวจสอบ
    ต้องมีคุณสมบัติตามกฎเกณฑ์หรือข้อกำหนดของตลาดหลักทรัพย์แห่งประเทศไทย
    และกฎหมายอื่นที่เกี่ยวข้อง

3. หน้าที่ และความรับผิดชอบของคณะกรรมการตรวจสอบ

3.1 สอบทานให้ บริษัทฯ มีรายงานทางการเงินอย่างถูกต้อง เชื่อถือได้ และเปิดเผยอย่างเพียงพอ
ตามมาตรฐานการบัญชีที่รับรองโดยทั่วไป

3.2 สอบทานให้ บริษัทฯ มีระบบการควบคุมภายใน การบริหารความเสี่ยง
และการตรวจสอบภายในที่เหมาะสมและมีประสิทธิผล

3.3 สอบทานการปฏิบัติของบริษัทฯ ให้ เป็นไปตามกฎหมายว่าด้วยหลักทรัพย์และตลาดหลักทรัพย์
รวมทั้งกฎหมายอื่นๆ ที่เกี่ยวข้องกับธุรกิจของบริษัทฯ

3.4 พิจารณาคัดเลือก เสนอแต่งตั้งบุคคล ซึ่งมีความเป็นอิสระเพื่อทำหน้าที่เป็นผู้สอบบัญชีของ
บริษัทฯ และเสนอค่าตอบแทนของบุคคลดังกล่าว

3.5 พิจารณาให้เป็นไปตามกฎเกณฑ์ที่เกี่ยวข้องกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ ให้เป็นไปตามกฎหมาย
และข้อกําหนดของตลาดหลักทรัพย์ เพื่อให้เกิดประโยชน์สูงสุดต่อบริษัทฯ

3.6. รายงานการกำกับดูแลกิจการ
จัดทำรายงานของคณะกรรมการตรวจสอบเปิดเผยในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

  3.6.1 ความเห็นเกี่ยวกับความถูกต้อง ครบถ้วน เป็นที่เชื่อถือได้
  ของรายงานทางการเงินของบริษัทฯ

3.6.2 ความเห็นเกี่ยวกับความเพียงพอของระบบควบคุมภายในของบริษัทฯ

  3.6.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์ และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

3.6.4 ความเห็นเกี่ยวกับความเหมาะสมของผู้สอบบัญชี

3.6.5 ความเห็นเกี่ยวกับรายการที่อาจมีความขัดแย้งทางผลประโยชน์

  3.6.6
  จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

  3.6.7
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter) คณะกรรมการตรวจสอบ บริษัท อะโกร อินดัสเตรียล แมชชีนเนอรี่ จำกัด
  (มหาชน)

3.6.8 รายการอื่นที่เห็นว่าผู้ถือหุ้น และผู้ลงทุนทั่วไปควรทราบ

3.7 รายงานและจัดทำงานอื่น ที่ได้รับมอบหมายจากคณะกรรมการบริษัท

3.8 แสวงหาความเห็นอิสระจากที่ปรึกษาวิชาชีพใดๆ ด้วยค่าใช้จ่ายของบริษัทฯ

3.9
คณะกรรมการตรวจสอบต้องปฏิบัติหน้าที่ตามที่กำหนดไว้ในกฎบัตรและคู่มือคณะกรรมการตรวจสอบ
และปฏิบัติการอื่นใดตามที่กฎหมายกำหนด หรือคณะกรรมการของบริษัทฯ
อาจมอบหมายด้วยความเห็นชอบของคณะกรรมการตรวจสอบ และคำสั่งนั้นต้องเป็นลายลักษณ์อักษร
โดยคณะกรรมการตรวจสอบมีความรับผิดชอบต่อคณะกรรมการบริษัทฯโดยตรง
และคณะกรรมการบริษัทฯเป็นผู้รับผิดชอบการดำเนินงานของบริษัทฯ ต่อบุคคลภายนอก

4. การประชุม

4.1 คณะกรรมการตรวจสอบจะต้องจัดให้การประชุมตามที่เห็นสมควรอย่างน้อยไตรมาส ละหนึ่งครั้ง
และประชุมกับผู้ตรวจสอบบัญชีโดยไม่มีฝ่ายจัดการ และคณะกรรมการเข้าร่วมประชุมอย่างน้อยปีละ 1
ครั้ง

4.2
ในการประชุมคณะกรรมการตรวจสอบจะต้องมีกรรมการเข้าร่วมในการประชุมแต่ละครั้งกึ่งหนึ่งของจำนวนกรรมการทั้งหมดจึงจะครบเป็นองค์ประชุม

4.3 มติที่ประชุมจะกระทำโดยได้รับเสียงข้างมากของกรรมการที่มาประชุมครบองค์ประชุม

4.4 คณะกรรมการตรวจสอบอาจเชิญผู้ที่เกี่ยวข้อง อันได้แก่ กรรมการบริษัท ผู้บริหาร
หรือพนักงานของบริษัท และ/หรือ บริษัทในกลุ่ม เข้าร่วมประชุมได้
เพื่อให้ข้อมูลและข้อคิดเห็นในส่วนที่เกี่ยวข้อง

5. การรายงาน

คณะกรรมการตรวจสอบมีหน้าที่รายงานต่อคณะกรรมการบริษัทอย่างน้อยไตรมาสละ 1 ครั้ง หรือ
ภายในเวลาที่เหมาะสมเพื่อดำเนินการปรับปรุงแก้ไข
รวมทั้งการรายงานในกรณีที่มีรายการหรือการกระทำที่อาจมีผลกระทบอย่างมีนัยสำคัญและผลการดำเนินงานของบริษัทรายการที่ก่อให้เกิดความขัดแย้งทางผลประโยชน์
มีความบกพร่องที่สำคัญในระบบการควบคุมภายใน
และการฝ่าฝืนกฎหมายว่าด้วยกฎหมายหลักทรัพย์และตลาดหลักทรัพย์
ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัทต่อคณะกรรมการบริษัทด้วย

6. ที่ปรึกษา

คณะกรรมการตรวจสอบอาจขอรับคำปรึกษาจากผู้เชี่ยวชาญเฉพาะด้านมาให้ความเห็นหรือคำปรึกษาในกรณีจำเป็นตามความเหมาะสมด้วยค่าใช้จ่ายของบริษัท
โดยได้รับอนุมัติจากคณะกรรมการบริษัท

คณะกรรมการตรวจสอบของบริษัทฯ มีขอบเขต หน้าที่ และความรับผิดชอบต่อคณะกรรมการบริษัทฯ
ดังต่อไปนี้

  1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit)
ที่เหมาะสมและมีประสิทธิผลและพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย
เลิกจ้างหัวหน้างานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์และกฏหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้ง
เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่าง น้อยปีละ 1 ครั้ง

5. พิจารณารายการเกี่ยวโยงกัน
หรือรายการที่อาจมีความขัดแย้งทางผลประโยชน์ให้เป็นไปตามกฏหมายและข้อกำหนดของตลาดหลักทรัพย์
ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

ก. ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

ข. ความเห็นเกี่ยวกับความเพียงพอของระบบควบคุมภายในของบริษัท

  ค. ความเห็นเกี่ยวกับการปฎิบัติตามกฏหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฏหมายที่เกี่ยวข้องกับธุรกิจของบริษัท

ง. ความเห็นเกี่ยวกับความเหมาะสมของผู้สอบบัญชี

จ. ความเห็นเกี่ยวกับรายการที่อาจมีความขัดแย้งทางผลประโยชน์

ฉ. จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

ช. ความเห็นหรือข้อสังเกตโดยรวมที่คณะกรรมการตรวจสอบได้รับจากการปฎิบัติหน้าที่ตามกฎบัตร
(charter)

ซ.
รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7. ปฏิบัติการอื่นใดตามที่คณะกรรมการบริษัทมอบหมาย
ด้วยความเห็นชอบจากคณะกรรมการตรวจสอบ

ผู้บริหาร

วันที่ 26 พฤษภาคม 2551 คณะกรรมการบริษัทแต่งตั้งนายสุทธิศักดิ์ โล่ห์สวัสดิ์
ดำรงตำแหน่งประธานเจ้าหน้าที่บริหาร และนายมานะ เสถบุตร ดำรงตำแหน่งกรรมการผู้จัดการ

นายสุทธิศักดิ์ โล่ห์สวัสดิ์ ดำรงตำแหน่งประธานเจ้าหน้าที่บริหาร
โดยให้มีอำนาจดำเนินการและความรับผิดชอบดังนี้

1.  กำหนดภารกิจ วัตถุประสงค์ แนวทาง และนโยบายบริษัทฯ
    รวมถึงการกำกับดูแลกิจการโดยรวม
    เพื่อให้การดำเนินงานเป็นไปตามแนวทางหรือหลักการที่ได้รับอนุมัติจากคณะกรรมการบริษัทฯ

2.  ทำการศึกษาและแสวงหาโอกาสในการขยายธุรกิจของบริษัทฯ
    โดยคำนึงถึงผลประโยชน์และผลตอบแทนต่อผู้ถือหุ้นของบริษัทฯ
    และนำเสนอเข้าพิจารณาในที่ประชุมคณะกรรมการบริษัทฯ

3.  พิจารณาและให้ความเห็นต่องบประมาณประจำปี
    ที่ได้รับการเสนอจากกรรมการผู้จัดการก่อนนำเสนอต่อคณะกรรมการบริษัทฯ
    และควบคุมดูแลค่าใช้จ่ายของบริษัทฯให้เป็นไปตามงบประมาณที่ได้รับอนุมัติจากคณะกรรมการบริษัทฯแล้ว

4.  อนุมัติค่าใช้จ่าย หรือการจ่ายเงินตามโครงการ หรือ การลงทุน
    หรือการซื้อขายทรัพย์สินถาวรของบริษัทตามมติที่ประชุมคณะกรรมการบริษัทฯ

5.  อนุมัติจัดซื้อ จัดจ้าง ทำสัญญา การจ่ายเงิน หรือ การกระทำนิติกรรมใดๆ
    ที่เกี่ยวข้องกับธุรกิจการค้าโดยปกติของบริษัทฯ หรือ ตามมติคณะกรรมการบริษัทฯ

6.  อนุมัติ แต่งตั้ง การว่าจ้าง โยกย้าย กำหนดอัตราค่าจ้าง ปรับขึ้นเงินเดือน
    และการเลิกจ้างพนักงานระดับบริหาร ระดับผู้จัดการฝ่ายขึ้นไปของบริษัทฯ

7.  มีอำนาจกระกำการและแสดงตนเป็นตัวแทนของบริษัทต่อบุคคลภายนอกในกิจการที่เกี่ยวข้องและเป็นประโยชน์ต่อบริษัทฯ

8.  มีอำนาจในการลงนามรับรอง สำเนา ลงนามการยื่นคำร้อง คำขอ
    รวมทั้งการขออนุญาตหรือขออนุมัติต่อหน่วยงานราชการที่เกี่ยวข้องกับการดำเนินธุรกิจตามวัตถุประสงค์ของบริษัทฯ
    และรวมถึงให้สามารถมอบอำนาจช่วงให้แก่บุคคลอื่นไปกระทำการแทนตนได้ด้วย
    ทั้งนี้การมอบอำนาจในการดำเนินการดังกล่าวข้างต้น
    ไม่รวมถึงการมอบอำนาจที่ทำให้ผู้รับมอบอำนาจมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ

9.  มีอำนาจดำเนินการ ร้องทุกข์ กล่าวโทษ และ/หรือ ดำเนินคดี
    ต่อผู้ที่เข้าข่ายเกี่ยวข้องกับการทุจริต ฉ้อโกง ลักทรัพย์ หรือเกี่ยวข้องกับการกระทำใดๆ
    ที่อาจนำมาซึ่งความสูญเสียต่อผลประโยชน์ หรือส่งผลให้เกิดความเสียหายร้ายแรงต่อบริษัทฯ

10. พิจารณาวาระการประชุมต่างๆ ก่อนเสนอขออนุมัติต่อคณะกรรมการบริษัทฯ

  ทั้งนี้ อำนาจดำเนินการตามข้างต้นนี้
  ไม่รวมถึงการอนุมัติรายการที่ทำให้ประธานเจ้าหน้าที่บริหารหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ และ/หรือ
  บริษัทย่อย
  รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
  หรือการได้มาหรือจำหน่ายไปซึ่งทรัพย์สินที่สำคัญของบริษัทฯ และ/หรือ บริษัทย่อย
  เพื่อให้สอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย

นายมานะ เสถบุตร ดำรงตำแหน่งกรรมการผู้จัดการ
โดยให้มีอำนาจดำเนินการและความรับผิดชอบดังนี้

1.  กำหนดภารกิจ, วัตถุประสงค์, แนวทาง, และนโยบายบริษัท
    รวมถึงการกำกับดูแลกิจการโดยรวม
    เพื่อให้เป็นการดำเนินไปในแนวทางหรือหลักการที่ได้รับอนุมัติจากคณะกรรมการบริษัทฯ

2.  กำหนดนโยบายการตลาด

3.  พิจารณางบประมาณประจำปี เพื่อเสนอต่อคณะกรรมการบริษัทฯ
    และกำหนดงบประมาณและอำนาจหน้าที่ของแต่ละหน่วยงานหรือบุคคล
    ตลอดจนขั้นตอนดำเนินงานของแต่ละหน่วยงานในการใช้จ่ายงบประมาณประจำปีที่ตั้งไว้และควบคุมดูแลการใช้จ่ายตามงบประมาณที่ได้รับการอนุมัติจากคณะกรรมการบริษัทฯแล้ว

4.  อนุมัติค่าใช้จ่ายหรือการจ่ายเงินตามโครงการ หรือการลงทุน
    หรือการซื้อขายสินทรัพย์ถาวรของบริษัทตามที่ได้รับอนุมัติจากคณะกรรมการบริษัทฯ

5.  การแก้ไขสัญญาและการเลิกสัญญา ซึ่งมีสาระสำคัญตามที่ได้รับอนุมัติจากคณะกรรมการบริษัท

6.  อนุมัติจัดซื้อ จัดจ้าง การเข้าทำสัญญา การจ่ายเงินหรือการกระทำนิติกรรมใดๆ
    ที่เกี่ยวของกับธุรกิจการค้าโดยปกติของบริษัทฯ หรือตามมติคณะกรรมการบริษัทฯ

7.  มีอำนาจกระทำการและแสดงตนเป็นตัวแทนบริษัทฯ
    ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัทฯ

8.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ปรับขึ้นเงินเดือน
    พนักงานระดับต่ำกว่าผู้จัดการฝ่าย

9.  ดำเนินกิจการที่เกี่ยวข้องกับการบริหารงานทั่วไปของบริษัท

10. มีอำนาจในการลงนามรับรองสำเนา ลงนามยื่นคำร้อง คำขอ
    รวมทั้งการขออนุญาตหรือขออนุมัติต่อหน่วยงานราชการที่เกี่ยวข้องกับการดำเนินธุรกิจตามวัตถุประสงค์ของบริษัทและรวมถึงสามารถมอบอำนาจช่วงให้บุคคลอื่นไปกระทำแทนตนได้ด้วย

11. มีอำนาจดำเนินการ ร้องทุกข์ กล่าวโทษ และ/หรือ ดำเนินคดี
    ต่อผู้ที่เข้าข่ายเกี่ยวข้องกับการทุจริต ฉ้อโกง ลักทรัพย์ หรือเกี่ยวข้องกับการกระทำใดๆ
    ที่อาจนำมาซึ่งความสูญเสียต่อผลประโยชน์ หรือส่งผลให้เกิดความเสียหายร้ายแรงต่อบริษัทฯ

12. พิจารณาวาระต่างๆ ก่อนเสนออนุมัติจากคณะกรรมการบริษัทฯ

  ทั้งนี้อำนาจดำเนินการตามข้อ 1-12 ในข้างต้น
  ไม่รวมถึงการอนุมัติให้ทำรายการที่กรรมการผู้จัดการหรือบุคคลที่อาจมีความขัดแย้งตามประกาศคณะกรรมการกำกับหลักทรัพย์และตลาดหลักทรัพย์
  มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
  หรือบริษัทย่อยและให้มีอำนาจหน้าที่ความรับผิดชอบตามรายละเอียดข้างต้นที่ได้เสนอมา

-   หลักเกณฑ์ในการคัดเลือกกรรมการบริษัท และ กรรมการอิสระ

บริษัทไม่มีการจัดตั้งคณะกรรมการสรรหา
ที่จะคัดเลือกบุคคลที่จะมาดำรงตำแหน่งกรรมการหรือกรรมการตรวจสอบ
โดยกระบวนการสรรหากรรมการและกรรมการตรวจสอบ ผู้บริหารของบริษัท คือ ผู้ถือหุ้นรายใหญ่
และ/หรือตัวแทนของผู้ถือหุ้นรายใหญ่แต่ละกลุ่ม ผู้ทรงคุณวุฒิ ผู้เชี่ยวชาญ ตามสายงานที่เกี่ยวข้อง
พร้อมทั้งให้กรรมการและผู้บริหารของบริษัทร่วมเสนอรายชื่อบุคคลที่มีคุณวุฒิ ประสบการณ์
ในการสนับสนุนงานของบริษัทและมี คุณสมบัติครบถ้วนตามเกณฑ์ของพระราชบัญญัติบริษัทมหาชนจำกัด
พ.ศ. 2535 และ พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
เพื่อร่วมกันกลั่นกรองรายชื่อเบื้องต้นจากคณะกรรมการบริษัทและนำเสนอให้ผู้ถือหุ้นพิจารณาเลือกตั้งกรรรมการตามหลักเกณฑ์และวิธีการดังต่อไปนี้

1)  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2)  ผู้ถือหุ้นแต่ละคนจะใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการก็ได้
    ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่จะพึ่งมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้นให้ผู้เป็นประธานเป็น ผู้ออกเสียงชี้ขาด

    -   การเข้าร่วมประชุมของคณะกรรมการบริษัทและกรรมการตรวจสอบ ประจำปี 2551

คณะกรรมการบริษัท

  ---- ----------------- ------------------------------------ ---------------- --- --- --- --- --- --- ----- -----
       รายชื่อ             ตำแหน่ง                               การเข้าร่วมประชุม                                 
                                                              (จำนวนครั้ง)                                     

                                                              1                2   3   4       5   6   รวม   

  1    นายพิทยาพล         ประธานกรรมการ                        /                /   /   /       /   /   6/6   
       นาถธราดล                                                                                              

  2    นายสุทธิศักดิ์ โล่ห์สวัสดิ์ ประธานเจ้าหน้าที่บริหาร, กรรมการ          /                /   /   /       /   /   6/6   

  3    นายมานะ เสถบุตร    กรรมการผู้จัดการ                        /                /   /   /       /   /   6/6   

  4    นางสาววัชรี         กรรมการ                              /                /   /                   3/6   
       อรรณพเพ็ชร                                                                                             

  5    นายชำนิ จันทร์ฉาย    กรรมการ                              /                    /   /       /   /   5/6   

  6    นายวิสูต กัจฉมาภรณ์   กรรมการ                                                                   /   1/6   

       นายสะอาด กำลัง     กรรมการ                              /                /   /   /               4/6   

  7    นายศิริวัฒน์ อนันต์คูศรี  กรรมการ                                                                   /   1/6   

       นางชุติมา จุลกรังคะ   กรรมการ                              /                                        1/6   

  8    นายคิม ฮวาน คยูน    กรรมการ                                                                       -     

       รายชื่อ             ตำแหน่ง                               การเข้าร่วมประชุม                                 
                                                              (จำนวนครั้ง)                                     

                                                              1                2   3   4   5       6   รวม   

  9    นายวิเชียร          ประธานกรรมการตรวจสอบและกรรมการอิสระ   /                /   /   /   /       /   6/6   
       มานะพงศ์พันธ์                                                                                            

  10   นายสรรชัย ติลกานนท์  กรรมการตรวจสอบและกรรมการอิสระ         /                    /   /   /       /   5/6   

  11   นายสุวัฒน์ สิทธิมงคล   กรรมการตรวจสอบและกรรมการอิสระ                                                  -     

       นายธีรวัจน์ จงทวีผล   กรรมการตรวจสอบและกรรมการอิสระ         /                /   /   /               4/6   
  ---- ----------------- ------------------------------------ ---------------- --- --- --- --- --- --- ----- -----

หมายเหตุ

  - นายวิสูต กัจฉมาภรณ์ แต่งตั้งเมื่อวันที่ 28 สิงหาคม 2551 แทนนายสะอาด กำลัง

  - นายศิริวัฒน์ อนันต์คูศรี แต่งตั้งเมื่อวันที่ 28 สิงหาคม 2551 แทนนางชุติมา จุลกรังคะ

- นายสุวัฒน์ สิทธิมงคล แต่งตั้งเมื่อวันที่ 19 กุมภาพันธ์ 2552 แทนนายธีรวัจน์ จงทวีผล

คณะกรรมการตรวจสอบ

  --- ---------------- ------------------------------------ ---------------- --- --- --- --- --- --- --- ----- ---
      รายชื่อ            ตำแหน่ง                               การเข้าร่วมประชุม                                     
                                                            (จำนวนครั้ง)                                         

                                                            1                2   3   4   5   6   7   8   รวม   

  1   นายวิเชียร         ประธานกรรมการตรวจสอบและกรรมการอิสระ   /                /   /   /   /   /   /   /   8/8   
      มานะพงศ์พันธ์                                                                                               

  2   นายธีรวัจน์ จงทวีผล  กรรมการตรวจสอบและกรรมการอิสระ         /                /   /   /       /   /       6/8   

      นายสรรชัย ติลกานนท์ กรรมการตรวจสอบและกรรมการอิสระ                          /   /   /   /   /   /   /   7/8   

  3   นายสุวัฒน์ สิทธิมงคล  กรรมการตรวจสอบและกรรมการอิสระ                                                            
  --- ---------------- ------------------------------------ ---------------- --- --- --- --- --- --- --- ----- ---

หมายเหตุ

- นายธีรวัจน์ จงทวีผล กรรมการตรวจสอบ (ลาออกเมื่อวันที่ 25 พฤศจิกายน 2551)

- นายสุวัฒน์ สิทธิมงคล กรรมการตรวจสอบ (แต่งตั้งเมื่อวันที่ 19 กุมภาพันธ์ 2552)

-   ความสัมพันธ์ทางธุรกิจระหว่างกรรมการอิสระ กับบริษัทฯ

- ไม่มี –

-   ค่าตอบแทนกรรมการและผู้บริหาร ปี 2551

ค่าตอบแทนที่เป็นตัวเงิน

ค่าตอบแทนในรูปเงินค่าเบี้ยประชุมได้จ่ายให้แก่ กรรมการบริษัท และกรรมการตรวจสอบ
ตามที่ขออนุมัติจากที่ประชุมผู้ถือหุ้นครั้งที่ 1/2551 เมื่อวันที่ 29 เมษายน 2551 มีหลักเกณฑ์ ดังนี้

1. เบี้ยประชุมกรรมการ กำหนดภายในวงเงินไม่เกิน 500,000 บาท ประกอบด้วย

1.  กำหนดการจ่ายเบี้ยประชุมคณะกรรมการบริษัท

  ประธาน 10,000 บาทต่อครั้ง, กรรมการอื่นที่เข้าประชุมคนละ 5,000 บาท

2.  กำหนดการจ่ายเบี้ยประชุมคณะกรรมการตรวจสอบ

  ประธาน 10,000 บาทต่อครั้ง, กรรมการอื่นที่เข้าประชุมคนละ 5,000 บาท

  2. ในปี 2551 กรรมการบริษัทจำนวน 11 ท่าน และกรรมการตรวจสอบ จำนวน 3 ท่าน
  ได้รับค่าตอบแทนในรูปเบี้ยประชุมรวมทั้งสิ้นเท่ากับ 324,000 บาท

3. ค่าตอบแทนผู้บริหาร สำหรับสิ้นสุดวันที่ 31 ธันวาคม 2551

  ----------------------- -------------------- --------------------------
  ค่าตอบแทน                จำนวนราย             ค่าตอบแทนรวม

  เงินเดือนรวม              1                    600,000 บาท
  ----------------------- -------------------- --------------------------

-   ค่าตอบแทนอื่น

-ไม่มี -

-   การกำกับดูแลกิจการ

ตลอดปี 2551 ที่ผ่านมาคณะกรรมการบริษัทได้มีการวางแนวทางเกี่ยวกับข้อพึงปฏิบัติที่ดีสำหรับกรรม
การบริษัทจดทะเบียน (Code of best practices)
และแนวทางการกำกับดูแลกิจการของบริษัทซึ่งเป็นไปตามข้อพึงปฏิบัติที่ดีตามแนวทางของตลาดหลักทรัพย์และกรรมการของบริษัทคาดว่าจะสามารถปฏิบัติตามแนวทางการกำกับ
ดูแลกิจการที่กำหนดได้ ดังนี้

1. นโยบายเกี่ยวกับการกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการเนื่องจากเห็นว่าเป็นสิ่งที่มีความสำคัญ
และจำเป็นต่อการดำเนินธุรกิจให้มีการเจริญเติบโตที่ยั่งยืน คณะกรรมการบริษัทฯ
มีความมุ่งมั่นและตั้งใจที่จะปฎิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทฯ
ให้ความสำคัญต่อระบบการควบคุมและการตรวจสอบภายในกำกับดูแลฝ่ายบริหารให้ดำเนินการตามนโยบายอย่างมีประสิทธิภาพเพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

2. สิทธิของผู้ถือหุ้น

คณะกรรมการบริษัทคำนึงถึงสิทธิของผู้ถือหุ้นในการได้รับข้อมูลของบริษัทที่ถูกต้อง เพียงพอ ทันเวลา
และเท่าเทียมกัน โดยในการประชุมผู้ถือหุ้น บริษัทได้มอบหมายให้ฝ่ายจัดการดำเนินการดังนี้

-   ฝ่ายจัดการจัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
    โดยในแต่ละวาระมีความเห็นถูกต้องครบถ้วน ให้ผู้ถือหุ้นทราบล่วงหน้าก่อนการประชุม 7
    วันหรือ 14 วัน (แล้วแต่กรณี) เพื่อให้ผู้ถือหุ้นมีเวลาศึกษาข้อมูลดังกล่าวอย่างละเอียด
    รวมทั้งมีการเปิดเผยข้อมูลใน Web Site ของบริษัท นอกจากนี้
    จะมีหนังสือมอบฉันทะแนบไปพร้อมกับหนังสือเชิญประชุมเพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทน
    มีทางเลือกให้กรรมการอิสระเป็นผู้รับมอบฉันทะโดยมีข้อมูลเกี่ยวกับกรรมการอิสระที่เป็นผู้รับมอบฉันทะ
    เช่น ชื่อ ประวัติ ที่อยู่ ข้อมูลการถือหุ้น และจำนวนครั้งที่เข้าร่วมประชุมระบุไว้
    เพื่อประกอบการตัดสินใจ

-   ฝ่ายจัดการให้มีบัตรลงคะแนนเสียง เพื่อแจกให้ผู้เข้าร่วมประชุมลงคะแนนเสียงทุกวาระ
    และเปิดโอกาสให้ผู้ถือหุ้นได้มีการสอบถามถึงประเด็นข้อสงสัยต่างๆ
    ในระหว่างการประชุมได้อย่างเพียงพอ และเท่าเทียมกัน

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทและบริษัทย่อย หรือผู้มีส่วนได้เสียภายนอก ได้แก่ คู่แข่ง เจ้าหนี้
ภาครัฐและหน่วยงานอื่นๆที่เกี่ยวข้องเนื่องจากบริษัทตระหนักถึงแรงสนับสนุนจากผู้มีส่วนได้เสียต่าง ๆ
ซึ่งจะสร้างความสามารถในการแข่งขันและสร้างกำไรให้กับบริษัทซึ่งถือว่าเป็นการสร้างความสำเร็จในระยะยาวของบริษัทได้

4. ภาวะผู้นำและวิสัยทัศน์

ผู้บริหารได้ร่วมกำหนดวิสัยทัศน์ "จะเป็นบริษัทผู้นำในการผลิตและจำหน่ายเครื่องจักรกลการ

เกษตรในภูมิภาคเอเชียตะวันออกเฉียงใต้"

5. ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน

6. จริยธรรมทางธุรกิจ

บริษัทฯ ได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการและพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์
สุจริต และเที่ยงธรรม ทั้งการปฏิบัติต่อบริษัทฯ และผู้มีส่วนได้เสียทุกกลุ่มสาธารณชน และสังคม
บริษัทฯ ได้ติดต่อสื่อสารกับพนักงานอย่างสม่ำเสมอ
และติดตามการปฏิบัติตามแนวทางดังกล่าวเป็นประจำ ทั้งนี้หากบริษัทฯ
พบว่ามีผู้บริหารรายใดนำข้อมูลภายในไปใช้เพื่อประโยชน์ส่วนตน บริษัทฯ
จะดำเนินการลงโทษอย่างรุนแรง

7. การรวมหรือแยกตำแหน่ง

ผู้บริหารแผนร่วมได้กำหนดโครงสร้างการจัดการเท่าที่จำเป็นและเหมาะสมสำหรับการบริหารแผน
เพื่อให้การดำเนินธุรกิจเป็นไปด้วยดีโดยต่อเนื่อง

8. การประชุมกรรมการบริหาร

กรรมการบริหารงานของบริษัท มีกำหนดการประชุมโดยปกติเป็นประจำทุกวันจันทร์ของสัปดาห์
โดยมีการกำหนดวาระการประชุมชัดเจน ล่วงหน้า
และมีวาระพิจารณาติดตามผลการดำเนินงานของแต่ละฝ่ายงาน
ได้จัดหนังสือเชิญประชุมพร้อมระเบียบวาระการประชุมก่อนการประชุม 7 วัน

9. รายงานของคณะกรรมการ

คณะกรรมการบริษัท
เป็นผู้รับผิดชอบต่องบการเงินรวมของบริษัทฯและบริษัทย่อยและสารสนเทศทางการเงินที่ปรากฏในแบบแสดงข้อมูล
56-1 ว่างบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

-   การดูแลเรื่องการใช้ข้อมูลภายใน

เพื่อเป็นการป้องกันการแสวงหาผลประโยชน์จากการใช้ข้อมูลภายในของบริษัทซึ่งยังไม่ได้เปิดเผยต่อสาธารณชนและส่งผลกระทบต่อการเคลื่อนไหวของราคาซื้อขายหลักทรัพย์ของบริษัทในตลาดหลักทรัพย์แห่งประเทศไทย
บริษัทมีนโยบายและวิธีการในการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ โดยเฉพาะในช่วง 1 เดือน
ก่อนที่งบการเงินเผยแพร่ต่อสาธารณชน
ในระหว่างที่หลักทรัพย์ของบริษัทเป็นหลักทรัพย์จดทะเบียนในตลาดหลักทรัพย์ดังนี้

1. ผู้บริหารจะต้องจัดทำและส่งรายงานการถือหลักทรัพย์ของตน คู่สมรส
และบุตรที่ยังไม่บรรลุนิติภาวะ
ตามแบบที่กำหนดในข้อบังคับว่าด้วยการรายงานการถือหลักทรัพย์และส่งสำเนารายงานให้แก่บริษัทในวันเดียวกับวันที่ส่งรายงานต่อสำนักงาน
กลต. และตลาดหลักทรัพย์ ทั้งนี้ภายในระยะเวลาดังต่อไปนี้

-   รายงานการถือหลักทรัพย์ครั้งแรก (แบบ 59-1) ภายใน 30 วัน
    นับแต่วันปิดการเสนอขายหลักทรัพย์ต่อประชาชนหรือวันที่ได้รับการแต่งตั้งให้ดำรงตำแหน่งเป็นผู้บริหาร

-   รายงานการเปลี่ยนแปลงหลักทรัพย์ (แบบ 59-2) ทุกครั้งเมื่อมีการซื้อ ขาย โอน หรือรับโอน

  หลักทรัพย์ ทั้งนี้ภายใน 3 วันทำการนับแต่วันที่มีการซื้อ ขาย โอน หรือรับโอนหลักทรัพย์นั้น

  กรรมการและผู้บริหารจะต้องจัดส่งสำเนารายงานดังกล่าวจำนวน 1 ชุด
  ให้แก่บริษัทเพื่อเก็บไว้เป็นหลักฐาน

2.  บริษัทได้ส่งหนังสือเวียนแจ้งให้ผู้บริหารทราบว่าผู้บริหารที่ได้รับทราบข้อมูลภายในจะต้องระงับการซื้อหรือขายหลักทรัพย์ของบริษัทก่อนที่บริษัทจะมีการประกาศผลการดำเนินงาน
    (งบการเงิน) หรือข้อมูลข่าวสารที่เป็นสาระสำคัญ
    ซึ่งมีผลต่อการเปลี่ยนแปลงของราคาหลักทรัพย์ โดยในเรื่องของงบการเงินกำหนดเวลาคือ 45
    วัน นับจากวันสิ้นไตรมาส (มีนาคม มิถุนายน และกันยายน) และ 60 วัน นับจากวันสิ้นงวด
    (ธันวาคม)

ทั้งนี้บริษัทจะใช้บทลงโทษสูงสุด คือหากไม่ดำเนินการดังกล่าวจะมีโทษตามมาตรา 275 แห่ง
พ.ร.บ. หลักทรัพย์และตลาดหลักทรัพย์ พ.ศ.2535 ต้องระวางโทษปรับไม่เกิน 500,000 บาท
และปรับอีกวันละไม่เกิน 10,000 บาท ตลอดเวลาที่ยังมิได้ปฏิบัติให้ถูกต้อง
หรือหากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่จะทำให้บริษัทฯได้รับความเสื่อมเสียและความเสียหาย

-   บุคลากร

ณ วันที่ 31 ธันวาคม 2551 บริษัทฯ มีพนักงานทั้งสิ้น 88 คน (เฉพาะพนักงานประจำ)
โดยแบ่งตามสายงานหลักได้ดังนี้

1.  พนักงานโรงงาน จำนวน 55 คน

2.  พนักงานสำนักงานใหญ่ (ส่วนสำนักงานกรุงเทพ) จำนวน 33 คน

สำหรับปี 2551 ค่าตอบแทนรวมของบุคลากรของบริษัทฯ ประกอบด้วย เงินเดือน มีจำนวนทั้งสิ้น
11,846,254 บาท

-   นโยบายการพัฒนาพนักงาน

  ใช้นโยบายในการพัฒนาพนักงาน

-   การฝึกอบรมภายใน เพื่อพัฒนาพนักงานในทุก ๆ ด้าน เช่น หลักสูตรคิดอย่างเป็นระบบ
    และเสริมสร้างแนวคิด เพื่อเพิ่มศักยภาพในการทำงาน

-   การส่งพนักงานไปเข้ารับการอบรมกับสถาบันภายนอก
    มีวัตถุประสงค์ที่จะพัฒนาบุคลากรให้มีความรู้ ความสามารถ
    ทันต่อเหตุการณ์เศรษฐกิจและการเปลี่ยนแปลง
    มีแนวคิดทันสมัยและพร้อมที่จะปรับตัวเพื่อรองรับความเปลี่ยนแปลงต่าง ๆ